b'\n_START_ARTICLE_\nGrb Ob\xc4\x8dine Jezersko\n_START_PARAGRAPH_\nGrb Ob\xc4\x8dine Jezersko je upodobljen na \xc5\xa1\xc4\x8ditu, ki je obrobljen z dvojno dvodebelinsko linijo._NEWLINE_Zgornji del grba je modre barve in predstavlja nebo. Po nebom je narisan obris gore v beli barvi, v sredini je zelen krog, v katerem je bela ov\xc4\x8dja glava jezersko-sol\xc4\x8davske pasme gledano s strani in pogledom v desno, spodnji del pa predstavlja modro jezero, ki ga ponazarja bela valovnica. Na sredini sta, poleg kroga, na desni in levi strani, dva zelena hriba, ki predstavljata dolino in gozdove, beli del med njima pa predstavlja jezerski slap._NEWLINE_Vsi elementi v grbu so obrobljeni s \xc4\x8drnimi linijami.'